于楓 (演員)

于楓，香港女演員，1960、70年代邵氏電影當家花旦之一。

生平 
于楓喺台灣出世，15歲出道，1970年代參演邵氏多部電影，係當時邵氏最年輕嘅女主角，並有接演亞洲電視同埋無線電視劇電視劇。

于楓喺1973年同梁廷鏘結婚後，逐漸淡出影視圈，並育有一子梁作華，後來兩人因性格不合而離婚。不過，《頭條日報》就曾經報導，佢哋離婚係因為周伊倫介入兩人嘅婚姻關係。離婚後嘅于楓，就同葉振棠成為工作上拍檔，兩人進而成為男女朋友嘅關係。

2013年，于楓被診斷出胃癌第四期，並且癌細胞已擴散去到肝臟。梁作華考量到媽媽係台灣人，就搵咗台灣名醫救治。無幾耐之後，于楓去台灣接受化療醫治。由於于楓堅持活下去，經過40多次化療之後，最終因癌細胞已經擴散去到淋巴組織同埋骨頭，2015年2月家人先至將于楓轉診去香港瑪麗醫院，但係之後病情急轉直下。同年5月27號凌晨0時左右，于楓終於喺香港瑪麗醫院病逝。

部份演出

電視劇
1989年：《他來自江湖》
1990年：《孖仔孖心肝》
1991年：《卡拉屋企》
1993年：《射鵰英雄傳之九陰真經》
1993年：《原振俠》
1994年：《恨鎖金瓶》
1995年：《刑事偵緝檔案》
1997年：《刑事偵緝檔案III》

電影
2010年：《72家租客》

外部連結